**Dragi osmošolci!**

V teh treh tednih, ko preživljamo dneve doma, res ne moremo biti preveč aktivni, kar se tiče druženja in gibanja na prostem. Je pa v tem času še kako pomembno, da smo **aktivni državljani** – v smislu **spremljanja aktualnega dogajanja v državi in ustvarjanja lastnega mnenja o tem**.

V **povezavi z aktualno družbeno problematiko in snovjo**, ki smo jo v tem šolskem letu že predelali pri pouku etike, sem za vas pripravila **tri vprašanja**. Prosim, da zapišete odgovore, jih fotografirate in mi jih **obvezno pošljite** na že vam znan mail: mzmagaj@gmail.com, in sicer najkasneje do petka, 17. 4. 2020.

**Vprašanja so:**

1. **Kako sam/a doživljaš aktualno stanje v državi in od kod pridobivaš informacije za vsakodnevno delo in bivanje?**
2. **Razmisli in zapiši, zakaj je pomembno, da so informacije, ki jih mediji posredujejo javnosti v času aktualne epidemije, objektivne?**Razlago besede 'objektiven' lahko poiščeš v spletnem [Slovarju slovenskega knjižnega jezika](http://bos.zrc-sazu.si/sskj.html).
3. **Kako trenutna situacija v državi po tvojem mnenju vpliva na delovanje javnih in zasebnih podjetij?** Kaj so zasebna in javna podjetja, smo se naučili, ko smo obravnavali enoto Finance, delo in gospodarstvo (učbenik, str. 71 – 77), za mnenje lahko vprašaš tudi starše, ali pridobiš informacije preko spremljanja medijskih (s)poročil.

**Dejavnost ustreza za 2 šolski uri, torej za 2 tedna (4. in 5. teden pouka na daljavo).**

**Ostanite zdravi,**

 **vaša učiteljica Marija**